"Au fost evaluate 14 persoane de către echipajele medicale. Din fericire, toate prezintă simptome ușoare. Urmează să fie stabilit câte dintre acestea vor fi transportate la spital. Până acum, niciuna nu a fost transportată la spital", au transmis reprezentanții ISU Cluj.
Pentru asigurarea asistenței medicale de urgență, la nivelul județului Cluj a fost activat Planul roșu de intervenție care presupune suplimentarea resursei medicale la fața locului.
La fața locului au fost alocate o mașină de stingere, o ambulanță SMURD, o autospecială pentru transport victime multiple și trei ambulanțe SAJ.